CINNEADH ÓN gCOIMISIÚN

an 5 Samhain 2021

maidir le treoir a thabhairt do Riarthóir Lárnach Loga Beartaíochta an Aontais Eorpaigh athruithe ar tháblaí náisiúnta leithdháilte na Beilge, na Seicia, na hEastóine, na Gréige, na Fraince, na Cróite, na Cipire, Lucsamburg, na hÍsiltíre, na Portaingéile, na Slóvaice agus na Sualainne a chur isteach i Loga Beartaíochta an Aontais Eorpaigh

(2022/C 65/01)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán Tarmligthe (AE) 2019/331 ón gCoimisiún an 19 Nollaig 2018 lena gcinntear rialacha idirthréimhseacha uile-Aontais maidir le leithdháileadh comhchuibhithe saor in aisce lamháltas astaíochtaí de bhun Airteagal 10a de Threoir 2003/87/CE ó Pharlaimint na hEorpa agus ón gComhairle (1), agus go háirithe Airteagal 23(4) de,

De bharr an mhéid seo a leanas:

(1) Leagtar síos le Rialachán Tarmligthe (AE) 2019/331 rialacha idirthréimhseacha uile-Aontais maidir le leithdháileadh comhchuibhithe saor in aisce lamháltas astaíochtaí de bhun Airteagal 10a de Threoir 2003/87/CE le haghaidh an cheathrú tréimhse trádála ó 2021 go dtí 2030.

(2) Leagtar síos le Rialachán Cur Chun Feidhme (AE) 2019/1842 ón gCoimisiún (2) rialacha maidir le cur i bhfeidhm Threoir 2003/87/CE a mhéid a bhaineann le socruithe breise i gcomhair na gcoigeartuithe ar leithdháileadh saor in aisce lamháltas astaíochtaí mar gheall ar athruithe ar an leibhéal gníomhaíochta.

(3) Le Cinneadh 2021/C 302/01 ón gCoimisiún (3), thug an Coimisiún treoir do Riarthóir Lárnach Loga Beartaíochta an Aontais Eorpaigh táblaí náisiúnta leithdháilte na Beilge, na Bulgáire, na Seicia, na Danmhairge, na Gearmáine, na hEastóine, na hÉireann, na Gréige, na Spáinne, na Fraince, na Cróite, na hIodáile, na Cipire, na Laitvia, na Liotuáine, Lucsamburg, na hUngáire, na hÍsiltíre, na hOstaire, na Polainne, na Portaingéile, na Rómáine, na Slóivéine, na Slóvaice, na Fionlainne agus na Sualainne a chur isteach i Loga Beartaíochta an Aontais Eorpaigh.

(4) De bhun Airteagal 23(2) de Rialachán Tarmligthe (AE) 2019/331, thug an Bheilg fógra don Choimisiún, le litir dar dáta an 14 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(5) De bhun Airteagal 23(2) de Rialachán Tarmligthe (AE) 2019/331, thug an tSeicia fógra don Choimisiún, le litir dar dáta an 15 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(6) De bhun Airteagal 23(2) de Rialachán Tarmligthe (AE) 2019/331, thug an Eastóin fógra don Choimisiún, le litir dar dáta an 14 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(7) De bhun Airteagal 23(2) de Rialachán Tarmligthe (AE) 2019/331, thug an Ghréig fógra don Choimisiún, le litir dar dáta an 15 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(8) De bhun Airteagal 23(2) de Rialachán Tarmligthe (AE) 2019/331, thug an Fhrainc fógra don Choimisiún, le litir dar dáta an 13 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(9) De bhun Airteagal 23(2) de Rialachán Tarmligthe (AE) 2019/331, thug an Chróit fógra don Choimisiún, le litir dar dáta an 14 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(10) De bhun Airteagal 23(2) de Rialachán Tarmligthe (AE) 2019/331, thug an Chipir fógra don Choimisiún, le litir dar dáta an 13 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(11) De bhun Airteagal 23(2) de Rialachán Tarmligthe (AE) 2019/331, thug Lucsamburg fógra don Choimisiún, le litir dar dáta an 14 Deireadh Fómhair 2021, maidir le hathruithe ar a thábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(12) De bhun Airteagal 23(2) de Rialachán Tarmligthe (AE) 2019/331, thug an Ísiltír fógra don Choimisiún, le litir dar dáta an 12 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(13) De bhun Airteagal 23(2) de Rialachán Tarmligthe (AE) 2019/331, thug an Phortaingéil fógra don Choimisiún, le litir dar dáta an 13 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(14) De bhun Airteagal 23(2) de Rialachán Tarmligthe (AE) 2019/331, thug an tSlóvaic fógra don Choimisiún, le litir dar dáta an 11 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(15) De bhun Airteagal 23(2) de Rialachán Tarmligthe (AE) 2019/331, thug an tSualainn fógra don Choimisiún, le litir dar dáta an 13 Deireadh Fómhair 2021, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus chun leithdháileadh saor in aisce lamháltas astaíochtaí a choigeartú i suiteálacha atá ann faoi láthair.

(16) Tá na hathruithe ar tháblaí náisiúnta leithdháilte ar tugadh fógra fúthu i gcomhréir le Rialachán Tarmligthe (AE) 2019/331 agus le Rialachán Cur Chun Feidhme (AE) 2019/1842,

TAR ÉIS A CHINNEADH MAR A LEANAS:

Airteagal Aonair Na hathruithe ar tháblaí náisiúnta leithdháilte na Beilge, na Seicia, na hEastóine, na Gréige, na Fraince, na Cróite, na Cipire, Lucsamburg, na hÍsiltíre, na Portaingéile, na Slóvaice agus na Sualainne a leagtar amach san Iarscríbhinn, cuirfidh an riarthóir lárnach isteach i Loga Beartaíochta an Aontais Eorpaigh iad.

Arna dhéanamh sa Bhruiséil, 5 Samhain 2021 Thar ceann an Choimisiúin Frans TIMMERMANS Leas-Uachtarán Feidhmiúcháin

(1) IO L 59, 27.2.2019, lch. 8.

(2) Rialachán Cur Chun Feidhme (AE) 2019/1842 ón gCoimisiún an 31 Deireadh Fómhair 2019 lena leagtar síos rialacha maidir le cur i bhfeidhm Threoir 2003/87/CE ó Pharlaimint na hEorpa agus ón gComhairle a mhéid a bhaineann le socruithe breise i gcomhair na gcoigeartuithe ar leithdháileadh saor in aisce lamháltas astaíochtaí mar gheall ar athruithe ar an leibhéal gníomhaíochta (IO L 282, 4.11.2019, lch. 20).

(3) Cinneadh 2021/C 302/01 ón gCoimisiún an 29 Meitheamh 2021 lena dtugtar treoir do Riarthóir Lárnach Loga Beartaíochta an Aontais Eorpaigh táblaí náisiúnta leithdháilte na Beilge, na Bulgáire, na Seicia, na Danmhairge, na Gearmáine, na hEastóine, na hÉireann, na Gréige, na Spáinne, na Fraince, na Cróite, na hIodáile, na Cipire, na Laitvia, na Liotuáine, Lucsamburg, na hUngáire, na hÍsiltíre, na hOstaire, na Polainne, na Portaingéile, na Rómáine, na Slóivéine, na Slóvaice, na Fionlainne agus na Sualainne a chur isteach i Loga Beartaíochta an Aontais Eorpaigh (IO C 302, 28.7.2021, lch. 1).